Le Mespris de la vie et consolation contre la mort/« Comme nous vivrions tous en nostre premier pere »
# Le Mespris de la vie et consolation contre la mort/« Comme nous vivrions tous en nostre premier pere »

Comme nous vivrions tous en nostre premier pere Si le vouloir de DEIU il n’eust point esbreché, Nous mourons tous en luy depuis qu’il a peché, Et vendus à la mort beuveons son vitupere.

Enfas d’ire conceus, au ventre de la mere Du crime originel nostre esprit entasché Ne pense rien de bon, si DIEU ne l’a touché Qui par foy en son sang nos ames regenere

Asservi au peché le peché nous destruit, Et le morceau glouton du dommageable fruit Nous pend encore à tous à la bouche rebelle

Que si DIEU par la mort de son nouvel Adam Ne nous rescussitoit, nouveau bourgeois d’Edem D’ame & de cors seroit nostre cheute mortelle.

